Isaac Voo

Isaac Voo Kai Meng (Cina: 邬凯名; lahir 12 Disember 1994) ialah seorang penyanyi lelaki Malaysia, berasal dari Kota Kinabalu, Sabah. Beliau merupakan ahli kumpulan K-Pop Korea Selatan, SKYE, dan telah diiktiraf sebagai penyanyi K-Pop solo pertama di Malaysia. Beliau membuat penampilan solo pertamanya menerusi single pertamanya, "Time Bomb" pada 5 Ogos 2022.

Kehidupan awal
Isaac dilahirkan pada 12 Disember 1994 di Kota Kinabalu, Sabah dan merupakan anak bongsu dalam adik-beradiknya. Voo mendapat pendidikan awalnya di Sekolah Jenis Kebangsaan Chung Hwa di daerah Likas dan Sekolah Menengah Lok Yuk.

Kerjaya
Voo menunjukkan minatnya terhadap arena hiburan di usia 17 tahun semasa menyertai persembahan untuk Hari Guru sekolah. Beliau kemudian mula menyertai pertandingan pencarian bakat yang akhirnya membawanya kepada siri TV realiti Korea Selatan, BOYS24. Program yang bermula pada 2016 dengan 27 peserta itu memerlukan kesemua peserta lelaki menampilkan bakat mereka menerusi siri konsert jelajah.

Beliau berjaya menjadi antara peserta teratas dalam siri rancangan itu dan menduduki kedudukan keenam daripada 27 peserta sekaligus terpilih turut serta dalam siri latihan untuk diserap menjadi artis K-Pop terulung di Korea Selatan.

Selepas berjaya terpilih sebagai pemenang BOYS24, Voo mengumumkan pada Ogos 2017 bahawa beliau telah berjaya mendapat tempat sebagai salah seorang peserta kumpulan Re-Born. Voo menjadi salah seorang ahli kumpulan IN2IT yang menjadikannya sebagai artis K-Pop pertama Malaysia.

Pada tahun 2022, Voo kembali ke Malaysia untuk meneruskan kerjaya muzik secara solo sementara ahli kumpulan In2It yang lain sedang menjalani latihan ketenteraan yang diwajibkan di Korea Selatan, seterusnya diumumkan sebagai artis residen Prodigee Asia Talent.

Pada 5 Ogos 2022, Voo melancarkan single solo pertamanya, "Time Bomb".

Diskografi
 Tajuk Tahun "Time Bomb"  2022

Filemografi
 Tahun  Tajuk  Watak Saluran TV 2016 BOYS24  Dirinya sendiri/Peserta Mnet 2023 Big Stage (musim 5)  Dirinya sendiri/Peserta Astro Ria 

Rujukan

Pautan luar



Kategori:Kelahiran 1994
Kategori:Orang hidup
Kategori:Orang Malaysia berketurunan Cina
Kategori:Kristian Malaysia
Kategori:Orang dari Kota Kinabalu
Kategori:Orang dari Sabah
Kategori:Penyanyi lelaki Malaysia
Kategori:Pemuzik K-pop